kardosdrur/scandi-wiki huggingface dataset:
Østervold (Dannevirke)

Østervold ved den tyske by Egernførde er en del af Dannevirke. Formålet med den cirka 3,3 kilometer lange jordvold var beskyttelse af halvøen Svans i vikingetiden. Desuden sikrede volden, at sydfra kommende tropper ikke kunne gå uden om hovedvolden ved at sætte over Slien.  

Volden er konstrueret på samme måde som Hovedvolden (også Thyras virke) og Nordvolden ved Slesvig by. Den bestod af en op til 4 meter høj jordvold med lav forvold, træpalisader og foranliggende voldgrav. Byggearbejder på volden blev afsluttet omkring 737. Østervolden regnes dermed sammen med hovedvolden for de ældste dele i Dannevirke. Geografisk strakte volden sig fra Vindeby Nor (som udløber af Egernførde Fjord) ved Borreby via landsbyen Kokkentorp (tysk Kochendorf) til lidt nord for Mølskov (Möhlhorst) og Dyrvad (Dürwade) ved Østerbækken , som munder ud i Slien. Østervolden stod måske i forbindelse med Egernborgen og tidligere havneanlæg i Vindeby Nor . Der var også mindre voldanlæg lidt nord for Østervolden ved Snap og Christianshøj. Efter at Østervolden blev opført er der formodentlig aldrig senere sket udbygninger af volden. Resterne af volden kan bl.a. ses mellem Kokkentorp og Østerbækken øst for Gøteby.

Billeder

Eksterne henvisninger

 Danevirke Museum
  Projektkontor Verdensarv Hedeby og Dannevirke: Det østlige Dannevirke 
 Wikinger-in-Dänemark: Osterwall (med kort)

Referencer 

Svans
Fæstningsanlæg fra vikingetid
Fæstningsanlæg i Tyskland
Egernførde
Dido (flertydig)

Dido har følgende betydninger:

 Dido – en figur i græsk og romersk mytologi.
 Dido (sanger) – en engelsk singer-songwriter.
 Dido og Aeneas – en opera af Henry Purcell.
Claudius Jacob Schive

Claudius Jacob Schive (1. september 1792 i Bergen – 26. februar 1878 i Sandnes, Rogaland) var en norsk ingeniør og numismatiker.

Schive blev officer 1808, med tjeneste i Danmark indtil marts 1814, da han søgte afsked og vendte tilbage til Norge. Som premierløjtnant ved Akershus skarpskytteregiment deltog han bl.a. i træfningen ved Matrand i Eidskog . Han gik efter krigen over i ingeniørbrigaden, hvor han avancerede til kaptajn. 1833 blev han direktør for Kanal-, Havne- og Fyrvæsenet, og i denne stilling fremmede han fyrvæsenets udvikling ved indførelsen af det franske linsesystem. 1840—75 var han toldkasserer i Stavanger og fik her anledning til at dyrke sine bredt anlagte numismatiske studier. Sin store samling af nordiske mønter (2207 numre, hvoraf 500 sjældne og 16 unica) solgte han omkring 1850 for et ubetydeligt vederlag til Bergens Museum. Af grundlæggende betydning var hans 1865 udgivne værk »Norges mynter i middelalderen«, hvortil slutter sig en række afhandlinger i Oslo Videnskabsakademis Forhandlinger.

Kilder 

 

Numismatikere fra Norge
Officerer fra Danmark-Norge
Faglitterære forfattere fra Norge
Dansksprogede forfattere fra Norge
Salmonsens
Holstoft

Holstoft, Holstorp, Holtrup (dansk) eller Holzdorf (tysk) er en landsby og kommune beliggende mellem Kappel og Egernførde (Egernfjord) på halvøen Svans i det østlige Sydslesvig. Administrativt hører kommunen under Rendsborg-Egernførde Kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende hører Holstoft under Siseby Sogn. Sognet lå i Risby Herred (Svans godsdistrikt, fra 1853 Egernførde Herred), da Slesvig var dansk indtil 1864.

Geografi 
Kommunen omfatter landsbyerne Holstoft (på dansk også Holstorp, Holtrup), Søholt (på tysk Seeholz) og Søby (tysk Söby), godset Måslev (Maasleben) og en række små bebyggelser såsom Blumental (svarende til Blomsterdal), Bommerlund, Bosby (Bösby), Bosbymark (Bösbyfeld), Budved (Budwedt), Felholt (Fellholz), Frueskov (Frueholt), Glasholt (Glasholz), Grønlund (Grünlund), Hønseland (Hühnerland) Krageryd (Krakery), Krat (Kratt), Kønsby (Könsbyfeld), Lerhus (Lehmhaus), Pommerbyskov (Pommerbyholz), Stenborn (Steinborn), Storskov (Großholz), Storemose, Tilsholt (Tilsholz), Tilsmose (Tilsmaas), Tingborn og Østermark (Osterfeld).

Godset Måslev er beliggende ved grænsen til nabokommunen Tumby. Krisbyåen (Bornbæk) udspringer i Søby Sø og munder efter 10,8 km ud i Slien ved Stubbe.

Historie 
Holstoft er første gang nævnt i 1352 som Hotoft. Forleddet er afledt af dansk hol (≈hul). Efterleddet -toft blev senere delvis til -trup. Søby blev første gang nævnt 1462 som Sobu. Navnet beskriver landbsyens beliggendhed ved Søby Sø. Søholt blev først grundlagt i 1700-tallet. Søby Sø danner det geografiske midtpunkt på halvøen Svans.

Den nuværende kommune blev dannet den 1. oktober 1928, efter at de hidtil selvstændige kommuner Holstoft / Holtrup og Søby blev lagt sammen.

Billeder

Eksterne henvisninger

Noter 

Byer i Kreis Rendsborg-Egernførde
Svans
Byer i Slesvig-Holsten
Adolf Schirmer

Adolf Schirmer (født 1. oktober 1850 i Kristiania, død 11 august 1930 i Bærum) var en norsk arkitekt. Han var søn af Heinrich Ernst Schirmer og bror til Herman Major Schirmer.

Schirmer uddannedes til arkitekt 1872—74 hos sin fader, senere ved Bauakademie i Berlin og École des Beaux-Arts i Paris. 1874—86 virkede han i Oslo som privat arkitekt, indtil han 1887 blev ansat som bygningsinspektør for statens bygninger i og ved Oslo og tillige som konsulent for regeringens departement i byggesager. Af hans bygninger, som væsentlig tilhører tiden forud for hans offentlige ansættelse 1887, kan nævnes den smukke Sparebank i Trondhjem og Privatbanken sammesteds, det først 1924 fuldførte Kunstmuseum samt den ny Toldbodbygning i Oslo. Adolf Schirmers bygninger forener en livfuld kraft med aristokratisk ro i masserne og finhed i detaljen og hører blandt det bedste, som i Norge er frembragt i den italienske renæssances formsprog. Han trådte tilbage fra sit embede 1920.

Kilder

Eksterne henvisninger 

 Adolf Schirmer i Norsk biografisk leksikon

Arkitekter fra Norge
Nordmænd i 1800-tallet
Nordmænd i 1900-tallet
Personer fra Oslo
Lose

Lose (dansk) eller Loose (tysk) er en landsby og kommune beliggende cirka 8 kilometer nordøst for Egernførde på halvøen Svans i Sydslesvig. Administrativt hører kommunen under Rendsborg-Egernførde kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende hører Lose under under Risby Sogn. Sognet lå i Risby Herred (Slesvig), da området var dansk.

Landsbyen inddeles i selve Lose og Loså. Lose blev første gang nævnt i 1339 som in uilla Losæ, hvor landsbyen hørte under Sakstrup gods. Stednavnet er enten afledt af løg (oldnordisk laukr) og sø eller af hlose for skur, stald eller af nedertysk lose for vandgrav.

Til kommunen hører bebyggelserne Grøndal (på tysk Gründahl), Ileved (Ilewitt), Kasmarkgaard (Kasmarkhof), Kommherut, Lillerød (Lüttrott), Mosbjerg Mølle (Mohrbergmühle), Rosahl, Thorsrye (Tolsrüh) og gårdene Kasmark, Charlotten-, Erichs- og Osterhof. Gårdene og Ileved var oprindelig mejerigårde (hollænderier), som hørte under Sakstrup gods. 1,6 km nordøst for landsbyen ligger Lose dysse fra yngre stenalder.

Noter

Eksterne henvisninger 

 Kommunens hjemmeside

Byer i Kreis Rendsborg-Egernførde
Svans
Byer i Slesvig-Holsten
Hummelmark

Hummelmark (dansk) eller Hummelfeld (tysk) er en landsby og kommune beliggende omtrent 7 km vest for Egernførde (Egernfjord) i det sydøstlige Sydslesvig. Administrativt hører kommunen under Rendsborg-Egernførde kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende hører Humlemark under Koslev Sogn. Sognet lå i Hytten Herred (Sønderjylland), da området tilhørte Danmark.

Byen erførste gang nævnt i 1462. Stednavnet henviser til humle (oldnordisk humla), som blev dyrket omkring byen. Navnet betyder altså Humlemark. På nedertysk blev bynavnet senere til Hummelfeld (nedertysk Hummel, højtysk Hopfen). Byvåbnet viser tilsvarende en humleranke.

Kommunen er stærkt landbrugspræget.

Eksterne henvisninger

Noter 

Byer i Kreis Rendsborg-Egernførde
Byer i Slesvig-Holsten
Arnold Ruge

Arnold Ruge (født 13. september 1802 på Rügen, død 31 december 1880 i Brighton) var en tysk forfatter og politiker.

Som deltager i et studenterforbund blev han 1825 sat i 5 års statsfængsel, hvor han gav sig til at oversætte græske tragedier. 1832-36 var han privatdocent i Halle (dyrkede hegelsk filosofi) men hørte op, da han ikke fik ansættelse og udgav 1837 sin »Vorschule der Aesthetik«. Han grundlagde 1838 Tidsskriftet »Hallische Jahrbücher«, som øvede stor indflydelse ved sin litterære kritik og sin kamp med romantikken, og hvori desuden fritænkeri og radikalisme åbent kom til orde.

Af hensyn til den preussiske censur forlagdes tidsskriftet 1841 til Dresden, men her blev de
ny »Deutsche Jahrbücher« 1843 forbudt af den sachsiske regering. Han drog derfra til Paris
og forsøgte, med Karl Marx i »Deutsch-französische Jahrbücher«, at »bygge en bro til forsoning
af de to kulturfolk paa demokratisk grund«! dette foretagende maatte dog snart opgives, og
han flyttede 1846 til Zürich (havde en boghandel sammen med Jul. Fröbel) og 1847 tilbage til
Dresden, hvor han ligeledes blev boghandler.

1848 tog han virksom del i det politiske røre, valgtes til Nationalforsamlingen i Frankfurt:
hvor han med iver, men uden held, søgte at afværge sine landsmænds uretfærdigheder
imod andre folkeslag og drog i efteråret til  Berlin for at paavirke den preussiske national-
forsamling, da den tyske ikke gik vidt nok. Maj 1849 deltog han i opstanden i Sachsen og
senere ligeledes i Baden, men udvandrede 1850 til England, hvor han siden levede. Han
sluttede sig til den europæiske revolutionære propaganda under Ledru Rollin og Mazzini, men
skilte sig derfra 1852, da Kossuth kom til.

Efter 1866 udtalte han åbent sin billigelse af Tysklands ny ordning og fik 1876 ved sammenskud
af sine tyske Venner 200O0 Rm., samt 1877 af den tyske Rigsdag en årpenge på 3000 Rm
som »æresløn« for sin virksomhed til fremme af den tyske enhed. Ruge har udgivet talrige skrifter af højst ulige art, deriblandt »Poetische Bilder ans der Zeit« (2 Bd, 1847), »Politische Bilder« (2 Bd, 1848), »Revolutions-Novellen« (2 Bd, 1850).
Hans erindringer »Aus fruherer Zeitcc (4 Bd 1862—67) har ikke ringe historisk værd;
ligeledes hans »Briefwechsel und Tagebuchblätter 1825-80« (2 Bd, 1886).

Eksterne henvisninger 

Faglitterære forfattere fra Tyskland
Filosoffer fra Tyskland
Politikere fra Preussen
Novelleforfattere fra Tyskland
Publicister
Selvbiografer fra Tyskland
Dørphof

Dørphof, Thorpe (dansk) eller Dörphof (tysk) er en landsby og kommune beliggende omkring Svansbækken og Svans Sø omtrent 5 km syd for Kappel på halvøen Svansø i det østlige Sydslesvig. Administrativt hører kommunen under Rendsborg-Egernførde kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersøen kommunefællesskab (Amt Schlei-Ostsee). I kirkelig henseende hører Thorpe under under Svans Sogn (Karby Sogn). Sognet lå i Risby Herred (Svans  godsdistrikt, Slesvig), da området var dansk.

Landsbyen blev første gang nævnt i 1352 som Thorpe. I 1407 dokumenteres bynavnet som villa Thorp, 1648 som Dorp og 1652 som Dorpthoff. Torp er navnet på en udflytterby.

Kommunen omfatter landsbyerne Thorpe el. Dørphof, Karlbjerg (Karlberg) og Skovby (Schuby), bebyggelser Krim, Østerskov (Osterschau), Råryd el. Rorye (Rohrüh), Skovbymark (Schubyfeld), Skovbymølle (Schubymühle), Skovbystrand (Schubystrand) og godserne Grøndal (Grüntal) og Svandal (også Svanedal, Schwonendahl) samt skoven Jægermade (Jägermaß).

Galleri

Noter

Eksterne henvisninger 

 Dørphof kommune 

Byer i Kreis Rendsborg-Egernførde
Svans
Byer i Slesvig-Holsten
Siseby

Sisesby (dansk) eller Sieseby (tysk) er en landsby beliggende ved Sliens sydøstlige bred i landskabet Svans i Sydslesvig. Administrativt hører Siseby under Tumby Kommune i Rendsborg-Egernfjord kreds i den nordtyske delstat Slesvig-Holsten. Siseby er sogneby i Siseby Sogn. Sognet lå i Risby Herred (senere Svans godsdistrikt, Slesvig/Sønderjylland), da området tilhørte Danmark.

Byen er første gang nævnt i 1267 i Dipl. Dan. som Siceby. Stednavnet henviser til personnavnet Sizo. Siseby hørte historisk under Måslev gods. I 1887 kom stort set hele landsbyen sammen med det nordøst for Siseby beliggende Binebæk gods i hertugfamilien Slesvig-Holsten-Sønderborg-Lyksborgs eje. Siseby er i dag kendt for sine mange stråtækte bygninger. Siden 2000 er hele landsbyen fredet. Der er både et færgeleje for Sliens fjordfærger og et lille lystbådehavn. I omegnen ligger bebyggelserne Stubbe, Guggelsby, Tumby, Sensby, Bogsryde og Vindemark. På Sliens modsatte bred ligger Bognæs, Ketelsby og Lindånæs. 

Den kendte Siseby-orgel i Haderslev Domkirke stod oprindelig i Siseby Kirke. Orglet blev bygget i 1820 og var et af de første Marcussen-orgler.

Siseby er nævnt i folkesagnet om heksen, som kunde vende vinden på Slien.

Eksterne henvisninger

Noter 

Svans
Byer i Kreis Rendsborg-Egernførde
Byer i Slesvig-Holsten
Torbjørn Yggeseth

Torbjørn Yggeseth''' (18. juni 1934-10. januar 2010) var en norsk skihopper der var aktiv i 1960'erne. Han blev født i Asker.

I 1953 tog han studentereksamen, før han sluttede sig til Luftforsvaret'', hvor han blev uddannet som jagerpilot i Canada.

Yggeseth var aktiv fra 1959, og senere samme år blev han kåret som årets sportsperson i Norge. Han var også æresmedlem af det internationale skiforbund, og den norske skiskydning.

I 2008 fik han konstateret uhelbredelig prostatakræft. Han skulle igennem en operation som gjorde ham lam fra taljen og ned, så han sad i en kørestol. Han døde den 10. januar 2010

Sportsfolk fra Norge
Ølsby

Ølsby (dansk) eller Uelsby (tysk) er en landsby og kommune i det nordlige Tyskland under Kreis Slesvig-Flensborg i delstaten Slesvig-Holsten. Byen ligger cirka 16 kilometer nord for Slesvig og 25 kilometer syd for Flensborg i det sydvestlige Angel i Sydslesvig. I den danske tid hørte landsbyen til i Ølsby Sogn i Strukstrup Herred. På tysk findes også varianten Ülsby.

Kommunen består af landsbyen Ølsby og bebyggelser Ølsbyskov (Uelsbyholz) og Kvastrup (Quastrup). Ølsbyskov er en udflytterby på ryddet skovgrund. Kvastrup er oprindelig navnet på en større gård beliggende sydvest for landsbyen Ølsby. Ølsby selv er smukt beliggende i en dal med skovklædte banker og ved Ølsby- (Uelsbyer Au) og Kvastrup Å (Quastruper Au). Mod sydvest ved Okselbæk Skov (på dansk også Oxelbæk Skov, på tysk Ausselbeker Gehege) danner Kvastrup Å grænsen til nabokommunen Bøglund. Kommunen samarbejder på administrativt plan med andre kommuner i Sydangels kommunefælleskab (Amt Südangeln).

Ølsby er første gang nævnt 1352. Det første led er afledt af personnavnet Øleb eller af oldnordisk Hylr for en fordybning.

Ølsby Sogn omfatter også den til Holmølle hørende gård Stade, som administrativt hører til Strukstrup Kommune.

Byens Jakobuskirke er fra 1200-tallet.

Eksterne henvisninger 

 Privat hjemmeside om Ølsby

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Tolk (Sydslesvig)

Tolk er en landsby og kommune beliggende få km nord for Slien i det sydlige Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sydangel kommunefælleskab (Amt Südangeln). Tolk er sogneby i Tolk Sogn. Sognet lå i Strukstrup Herred (Gottorp Amt), da Slesvig var dansk indtil 1864.

Geografi 
Kommunen omfatter ved siden af Tolk byerne Blæsbjerg (Blasberg), Bøgvad (Bökwatt), Lobager (på dansk også Lovager, ty. Lobacker), Tolkskov (Tolkschau), Tolkskovby (Tolkschuby).

Terrainet omkring Tolk er dannet som en urstrømsdal i Saale-istiden. Der er enkelte hedearealer og nogen skov og mose. I nordvest grænser kommunen til Sønder Farensted, Bøglund og Strukstrup kommuner, i øst til Tved og Torsted kommuner. Det tidligere Tolk sogn var lidt større og bestod af Tolk, Tolkskovby, Bolkjær, Boskov, Grumby, Ellekjær og Ildbjerg.

I kommunens område findes 20 vindkraftanlæg. Tolk er i dag mest kendt i forbindelse med forlystelsesparken Tolk-Schau.

Historie 
Byen dukker første gang op i skriftlige kilder i 1192. Stednavnet betyder enten kløft, indsnit, bugt (sml. oldnordisk tálga≈snitte, skære) eller spids (grav)høj (historisk *tholghøghe, sml. olrdnordisk þollr≈pæl og olddansk høgh≈høj).

Det tidligere gods Tolkskovby blev i 1786 delt op i enkeltgårdene Katrinegaard, Gammel Tolkskovbygaard og Ny Tolkskovbygaard.

Tolk Kirke er fra 1100-tallet.

Eksterne henvisninger 
 Privat hjemmeside om Tolk 
 Tolk-Schau  og

Referencer 

Byer i Angel
Byer i Kreis Slesvig-Flensborg
Torsted (Sydslesvig)

Torsted (dansk) eller Taarstedt (tysk)  er en landsby og kommune beliggende omtrent ti kilometer nordøst for Slesvig by ved Løjt Å i det sydvestlige Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sydangel kommunefælleskab (Amt Südangeln). Torsted er sogneby i Torsted Sogn. Sognet lå i Slis Herred (Gottorp Amt), da Slesvig var dansk indtil 1864.

Geografi 
Byen er overvejende landbrugspræget. I den sydlige del af kommunen ligger Broholm Skov. Jorden i kommunen er mest lermuldet. Fysing Å danner på en strækning grænsen til Tved Kommune i vest.

Kommunen omfatter ved siden af selve Torsted, landsbyer og bebyggelser Dynebjerg (Düneberg), Kjusballe (Kiusballig), Kulk, Prisbro (Pressbroe), Skolderup (Scholderup), Skovby (Schüby), Stokbro, Sønderskov (Süderholz) og Ågeby (Westerakeby). Den nuværende Torsted kommune strækker sig både over Torsted og Tolk Sogne i Slis og Strukstrup Herreder.

Historie 
Bynavnet skrives på dansk også Thorsted og dukker første gang op i skriftlige kilder i 1192. På angeldansk/sønderjysk kaldes byen Tåstej. Ågeby bliver også kaldt Vester Ågeby (Wester Akeby) for at skelne landsbyen fra et andet Ågeby i Borne sogn. Torsteds byvåben viser en thorshammer (Mjølner). Torsted Kirke er fra 1100-tallet.

Billeder

Eksterne henvisninger 

 Torsted kommune

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Andreas Bjelland

Andreas Bjelland (født 11. juli 1988) er en dansk professionel fodboldspiller, der spiller for Lyngby BK. Han har tidligere spillet for FC Nordsjælland, FC Twente og Brentford og F.C. København. Andreas Bjelland spillede endvidere for det danske A-landshold i perioden 2010-18.

Klubkarriere 
Bjelland begyndte at spille fodbold i fødebyen Fredensborg. Han kom som 13-årig til Lyngby BK, hvor han som 18-årig kom med i førsteholdstruppen. I 2009 skiftede han til FC Nordsjælland, hvor han fik sit store gennembrud, idet han var med til at sikre klubben to pokalsejre i 2010 og 2011 samt danmarksmesterskabet 2012.

Den 6. november 2011 blev det offentliggjort, at Bjelland skiftede til hollandske FC Twente med virkning fra sommeren 2012.

Den 2. juli 2015 blev det offentliggjort, at Bjelland skiftede til Brentford FC.

I juli 2018 vendte Andreas Bjelland tilbage til Danmark, da han skrev en fireårig kontrakt med F.C. København. Bjelland blev i sin første sæson danske mester med F.C. København, men en række skader indebar, at han i de efterfølgende sæsoner fik begrænset spilletid. 

I juli 2021 blev indgået en lejeaftale med Lyngby BK, hvor Andreas Bjelland blev udlejet det sidste år af sin aftale med F.C. København. Han opnåede i alt 76 kampe for F.C. København.

Landsholdskarriere 
Andreas Bjelland debuterede for det danske A-landshold den 17. november 2010 i en venskabskamp mod Tjekkiet, og hjalp senere hen Danmark med til EM 2012 i Polen/Ukraine, da holdet slog  og  i kvalifikationen.

Han var også med i optakten til slutrunden om VM i fodbold 2018, men blev siet fra som en af de sidste, da træner Åge Hareide var usikker på, om Bjelland kunne nå at blive en mindre skade kvit i tide. Bjelland var efterfølgende meget utilfreds med denne beslutning.

Privat 
I februar 2018 blev Bjelland, som en del af de såkaldte "Friends of Lyngby", medejer af sin gamle klub Lyngby BK.

Referencer

Eksterne henvisninger 

Fodboldspillere fra Danmark
Deltagere ved det europæiske mesterskab i fodbold 2012
Fodboldspillere fra Fredensborg BI
Fodboldspillere fra Boldklubben Søllerød-Vedbæk
Fodboldspillere fra Lyngby Boldklub
Fodboldspillere fra FC Nordsjælland
Fodboldspillere fra FC Twente
Fodboldspillere fra Brentford F.C.
Fodboldspillere fra FC København
Personer fra Fredensborg
Forsvarsspillere (fodbold)
Morten Karlsen

Morten Karlsen (født 25. marts 1979) er en dansk fodboldtræner og tidligere professionel fodboldspiller.

Spillerkarriere 
Morten Karlsen har tidligere spillet for den hollandske klub FC Zwolle og de danske klubber FC Nordsjælland og Randers FC.

Esbjerg fB 
Han skiftede i januar 2011 til Esbjerg fB på fri transfer på en halvanden år lang kontrakt gældende frem til 30. juni 2012.

Lyngby BK 
Efter kontraktudløbet med Esbjerg trænede Karlsen med i Lyngby BK, der netop var rykket ud af Superligaen. Selvom det ikke var en egentlig prøvetræning, så resulterede det alligevel i en halvårig kontrakt for Karlsen. Da kontrakten med Lyngby BK udløb ved årsskiftet 2012/13 ville Karlsen gerne forlænge aftalen. Det blev dog ikke aktuelt, og Karlsen skiftede i stedet til 1. divisionsklubben HB Køge.

HB Køge 
I januar 2013 blev Karlsen enige med HB Køge om en aftale frem til sommeren 2015.

Den 8. juni 2014 blev det offentliggjort, at Morten Karlsen stoppede sin aktive karriere.

Trænerkarriere 
Karlsen blev i juni 2014 træner for FC Nordsjællands U/19-trup.

I juni 2018 blev han ny cheftræner for HB Køge.

I august 2020 blev han assistenttræner for cheftræner David Nielsen i AGF.

Referencer

Eksterne henvisninger 
 
 Profil hos HB Køge 

Fodboldspillere fra Danmark
Fodboldspillere fra FC Nordsjælland
Fodboldspillere fra Randers FC
Fodboldspillere fra Esbjerg fB
Fodboldspillere fra Lyngby Boldklub
Fodboldspillere fra HB Køge
Fodboldspillere fra FC Zwolle
Fodboldtrænere fra Danmark
Personer fra København
Patrice Bernier

Patrice Bernier (født 23. september 1979) er en fransk-canadisk professionel fodboldspiller, der i øjeblikket spiller for Montreal Impact. 

Han begyndte sin seniorkarriere i Montreal Impact i Canada, hvorfra han i begyndelsen af 2003 kom til den norske 1- divisionsklub klub Moss FK for at spille sammen med landsholdskammeraten Rob Friend. Bernier underskrev herefter kontrakt med Tromsø IL i sommeren 2004, der betalte 500.000 norske kroner for Bernier. Den 28. maj 2007 forlod han Tromsø for at spille i den tyske klub 1. FC Kaiserslautern.

Den 25. juni 2008 underskrev han kontrakt med den danske klub FC Nordsjælland. Den 14. august 2008 scorede han sit første og vindende mål i en UEFA Cup-kamp mod den skotske klub, Queen of the South F.C..

Den 24. august 2011 underskrev han en 1-årig kontrakt med den danske klub Lyngby BK. Han scorede sit første mål for Lyngby Boldklub Den 16. oktober 2011 mod Silkeborg IF.

Eksterne henvisninger 
 Superligastatistik på danskfodbold.com
 Spillerprofil på FC Nordsjællands hjemmeside 

Sportsfolk fra Frankrig
Fodboldspillere fra Canada
Fodboldspillere fra Moss FK
Fodboldspillere fra Tromsø IL
Fodboldspillere fra 1. FC Kaiserslautern
Fodboldspillere fra FC Nordsjælland
Fodboldspillere fra Montreal Impact